open-index/open-wikipedia-markdown huggingface dataset:
Βιρζινί Ανσελότ

**Η Μαργκερίτ-Λουίζ Βιρζινί Σαρντόν Ανσελότ** (1792-1875) ήταν Γαλλίδα ζωγράφος, συγγραφέας και θεατρική συγγραφέας.  Η Ανσελότ γεννήθηκε σε μια κοινοβουλευτική οικογένεια στη Ντιζόν και ήταν παντρεμένη με τον θεατρικό συγγραφέα Ζακ-Φρανσουά Ανσελότ (Jacques-François Ancelot). Από το 1824 έως το 1866 η Ανσελότ φιλοξένησε ένα λογοτεχνικό σαλόνι στη rue de Seine του Παρισιού.

Τα έργα της συγκεντρώθηκαν σε τέσσερις τόμους και εκδόθηκαν ως *Theâtre complet* το 1848. Δημοσίευσε δύο αυτοβιογραφικά έργα: *Les Salons de Paris, foyers éteints* (1858) και *Un salon de Paris 1824-64* (1866). Τα πιο σημαντικά μυθιστορήματά της περιλαμβάνουν *τα Georgine* (1855), *Une route sans issue* (1857) και *Un nœud de ruban* (1858).

## Εκθέσεις
αριστερά|μικρογραφία| ''Henri IV et Catherine de Médicis'' (Σαλόνι του 1819)
* *La Veuve du Roi Ban* και πολλά πορτρέτα, Salon 1814 
* *Louis XIV*, au lit de mort de Jacques II, lui promettant de reconnaître son fils Édouard pour roi d’Angleterre, Salon de 1817 

## Συλλογές

* Musée Carnavalet, Παρίσι: *François Ancelot (1794-1854), auteur dramatique*, 1819, λάδι σε καμβά 

## Παραπομπές


## Βιβλιογραφία
* Henry Gardiner Adams, εκδ. (1857). «Ancelot, Virginie». A Cyclopaedia of Female Biography: 40–41. Wikidata Q115670001. 

## Εξωτερικοί σύνδεσμοι
* 

Κατηγορία:Γάλλοι συγγραφείς του 19ου αιώνα
Κατηγορία:Γάλλοι ζωγράφοι του 19ου αιώνα
Μπάτμαν (αποσαφήνιση)

Το όνομα **Μπάτμαν** ή **Batman** μπορεί να αναφέρεται σε κάποιο από τα παρακάτω.

* Batman, φανταστικός χαρακτήρας
* ''Μπάτμαν'' (ταινία)

## Δείτε επίσης

* Μπατμάν
Δημήτρης Γκοτσόπουλος

Ο **Δημήτρης Γκοτσόπουλος** (Μιράλι Αχαΐας, 29 Οκτωβρίου 1985) είναι Έλληνας ηθοποιός.

## Βιογραφία
Γεννήθηκε και μεγάλωσε στο Μιράλι Αχαΐας. Σπούδασε οικονομικά και είναι απόφοιτος της Δραματικής Σχολής του Ωδείου Αθηνών.

Το 2002 κατέκτησε το χάλκινο μετάλλιο στο πρωτάθλημα εφήβων στο βάδην.

Στο παρελθόν, επίσης, είχε εργαστεί ως σερβιτόρος, σε τηλεφωνικό κέντρο και σε οικοδομή.

Έχει συμμετάσχει στην σειρά του Mega *“[[Δικαίωση]]”* το 2014-2015, στον ρόλο του «Φίλιππου», όπως και στη σειρά του Open *“[[Ου φονεύσεις (τηλεοπτική σειρά)|Ου φονεύσεις]]”* του Πάνου Κοκκινόπουλου, σε αυτοτελή επεισόδια, το 2018 και το 2019. Από το 2019 έως και το 2022, πρωταγωνίστησε στην σειρά του ANT1 *“[[Άγριες Μέλισσες]]”* στον ρόλο του «Λάμπρου Σεβαστού». Το 2023, πρωταγωνίστησε στην σειρά του Alpha “*[[Ο Παράδεισος των Κυριών]]*”, στον ρόλο του «Σίμου Πολύζου», ενώ παράλληλα έκανε guest εμφάνιση στην κωμική σειρά του Alpha TV “*[[Φόνοι στο Καμπαναριό]]*”, στον ρόλο ενός ιδιοκτήτη κλινικής εμφύτευσης μαλλιών. Τη σεζόν 2024-2026 πρωταγωνιστεί στη σειρά “*[[Άγιος Έρωτας]]*” του Alpha TV, στον ρόλο του «Πατρός Νικολάου».

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Toy Story (αποσαφήνιση)

Ο τίτλος **Toy Story** μπορεί να αναφέρεται σε κάποιο από τα παρακάτω.

* *[[Toy Story]]* (ταινία)
* ''Toy Story'' (σειρά ταινιών)
Bedford σειρά M

Η **σειρά Bedford M** είναι μια σειρά επαγγελματικών οχημάτων, οι πρώτες παραλλαγές της οποίας κατασκευάστηκαν το 1939 από την Bedford. Είναι ένα "μουρωτό" φορτηγό 4 τροχών σχεδιασμένο να μεταφέρει φορτία 2-3 τόνων. Προσφέρονταν δύο μήκη μεταξονίου – 10' 0" ή 11' 11" - και το καθένα ήταν εξοπλισμένο με τον τυπικό 6 κύλινδρο 76&nbsp;βενζινοκινητήρα ιππών. Ένα κιβώτιο ταχυτήτων 4 ταχυτήτων με συμπλέκτη μονής ξηρής πλάκας παρείχε ισχύ σε έναν πλωτό πίσω άξονα με σπειροειδή λοξότμητη τελική μετάδοση κίνησης. Τα φρένα ήταν υδραυλικού τύπου Lockheed και με υποβοήθηση κενού που λειτουργούσαν και στους τέσσερις τροχούς. Η σειρά M αντικατέστησε την προηγούμενη σειρά W, η οποία ήταν μια αντιγραφή του Αμερικάνικου Chevrolet LQ, και αν και είχε ένα τελείως νέο αμάξωμα για τότε, χρησιμοποιούσε πολλά εσωτερικά εξαρτήματα από το προηγούμενο όχημα.

Διάφορες άλλες εκδόσεις της σειράς M με διαφορετικά μεταξόνιο και συνολικά βάρη επίσης παράχθηκαν ως σειρές K και O, εκτός από την συνηθισμένη M.

## Παραλλαγές

### Φορτηγό
Προσφέρθηκαν επτά παραλλαγές του πλαισίου της σειράς M. Οι ονομασίες τους ήταν:

; MS - κοντό (10'0") μεταξόνιο

* MSZ : μόνο σασί
* MSC : πλαίσιο και καμπίνα
* MSD : φορτηγό
* MST : ανατρεπόμενο φορτηγό

; ML - μακρύ (11'11") μεταξόνιο

* MLZ : μόνο σασί
* MLC : πλαίσιο και καμπίνα
* MLD : φορτηγό

### Λεωφορείο
Στα χρόνια μεταξύ της διαγραφής του μικρού λεωφορείου WHB στα μέσα της δεκαετίας του 1930 και της εισαγωγής του Bedford CA, η περιορισμένη ζήτηση λεωφορείων 12-16 θέσεων καλύφθηκε από παραδείγματα της σειράς M, είτε MLC είτε MLZ. Η Plaxton μετέτρεψε μερικά από τα τελευταία σε "χωρίς μούρη" λεωφορεία στη δεκαετία του 1950 χρησιμοποιώντας το ίδιο μειωμένο σώμα Consort όπως τοποθετήθηκε σε παρόμοια λεωφορεία Austin ή Karrier, ενώ ένα MLC που μετατράπηκε σε σχολικό λεωφορείο 12 θέσεων από τη Lee Motors για το Συμβούλιο της κομητείας του Ντόρσετ διατηρείται.

## Παραπομπές


## Εξωτερικοί σύνδεσμοι
* 
* The Bedford Truck Legend Register

M
Wonder Woman (αποσαφήνιση)

Το όνομα **Wonder Woman** μπορεί να αναφέρεται σε κάποιο από τα παρακάτω.

* Wonder Woman (υπερηρωίδα)
* ''Wonder Woman'' (ταινία)
Μογγονήσι Παξών

Το **Μογγονήσι** είναι νησίδα του Ιονίου Πελάγου στους Παξούς η οποία βρίσκεται στο νοτιοανατολικό άκρο τους και έχει έκταση 0,332 τ.χλμ.. Είναι σχεδόν ενωμένο με το νησί αφού το βάθος της θάλασσας που τους χωρίζει είναι τόσо ρηχό ώστε να μπoρεί κανείς εύкоλα να περπατήσει. Συνδέoνται μεταξύ τους με γέφυρα μήκoυς 10 μέτρων και στα ανατολικά (σε πολύ κοντινή απόσταση) είναι η νησίδα Καλτσονήσι. 

Διαθέτει λιμανάκι για σкάφη αναψυχής, μια ταβέρνα, ένα καφέ ενώ η παραλία στη δυτική πλευρά του είναι αμμώδης. Υπάρχουν μερικές ιδιωτιкές βίλες καθώς και το μоναδιкό κάμπινγк όλων των Παξών. Στην περιοχή υπάρχουν εντυπωσιακές σπηλιές που σύμφωνα με την παράδοση ήταν το κρησφύγετο των Νηρηίδων, των νυμφών της θάλασσας.

## Εξωτερικοί σύνδεσμοι

* Το Μογγονήσι (Παξοί) ΑΝΩΘΕΝ στο https://www.youtube.com/.
* Παραλία Μογγονήσι από τον ιστότοπο https://www.allovergreece.com/.

## Παραπομπές
Λάκκα Παξών

Η **Λάκκα** είναι παραθαλάσσιος οικισμός στους Παξούς και την Περιφερειακή Ενότητα Κέρκυρας.

## Γενικά στοιχεία - αξιοθέατα
αριστερά|μικρογραφία|Μερική άποψη του κόλπου της Λάκκας
Η Λάκκα βρίσκεται στο βόρειο μέρος του νησιού σε υψόμετρο 10 μέτρα και απέχει περίπου 8 χιλιόμετρα βορειοδυτικά από τον Γάιο την πρωτεύουσα του νησιού. Το χωριό είναι στο βορειοδυτικό τμήμα του ομώνυμου κόλπου και αποτελεί το δεύτερο σε μέγεθος λιμάνι των Παξών, κατάλληλο για μικρά σκάφη και ιστιοπλοϊκά και αρκετά προστατευμένο από τους βορειοδυτικούς ανέμους.

Το όνομά του προέρχεται από τη φυσική του θέση και αξιοθέατά είναι το "Ελληνόσπιτο" (ερειπωμένο είδος φρουρίου, όπου οι ντόπιοι κατέφευγαν όταν έφταναν στο νησί πειρατές), η εκκλησία της Υπαπαντής (του 1774 με αναγεννησιακά στοιχεία στο διάκοσμό της) και η θαλάσσια σπηλιά της Υπαπαντής. Δυτικά και λίγο έξω από το χωριό, μετά τα Δαλιετάτικα, βρίσκεται πέτρινος φάρος με θέα όλο τον κόλπο ο οποίος κτίστηκε το 1932.

## Διοικητικά - πληθυσμιακά στοιχεία
Αναφέρεται επίσημα το 1879 στο ΦΕΚ 50Α - 25/07/1879 να προσαρτάται στον τότε δήμο Λακκιωτών ενώ την ίδια χρονιά με το ΦΕΚ 80Α - 27/12/1879 ορίστηκε έδρα του δήμου. Το 1912 με το ΦΕΚ 261Α - 31/08/1912 ορίστηκε έδρα της νεοϊδρυθείσας κοινότητας Λάκκας. Σύμφωνα με το Σχέδιο Καλλικράτης ανήκουν στην κοινότητα Λάκκας, που υπάγεται στο Δήμο Παξών και σύμφωνα με την απογραφή 2011 έχει 147 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Καμερόν (Γη του Πυρός)

Το **Βίγια Καμερόν** () είναι ένα μικρό χωριό (*caserío*, χωριουδάκι) που βρίσκεται στα βόρεια της κοινότητας Τιμάουκελ (*Timaukel*), στη νότια ακτή του Όρμου Ινουτίλ, στον χιλιανό τομέα του μεγάλου νησιού της Γης του Πυρός, στην επαρχία Γης του Πυρός, περιφέρεια Μαγαγιάνες και Χιλιανής Ανταρκτικής.

Το Βίγια Καμερόν είναι πρωτεύουσα της κοινότητας Τιμάουκελ, η οποία είναι αμιγώς αγροτική.

## Ιστορία

Η επικράτεια της Τιμάουκελ κατοικήθηκε, πριν από την προ-Κολομβιανή εποχή, από τον λαό Σελκ’ναμ, που χρησιμοποιούσε τα λιβάδια της ως τόπο κυνηγιού γουανάκος.

To 1894 η «Εταιρεία Εκμετάλλευσης της Γης του Πυρός» («Sociedad Explotadora de Tierra del Fuego») ίδρυσε το αγρόκτημα (*estancias*) «Καλέτα Ζοσεφίνα» (*Caleta Josefina*). Αρχικός σκοπός της Εταιρείας ήταν η εκμετάλλευση αυτών των γαιών αλλά και άλλων που θα μπορούσε να αγοράσει ή να μισθώσει στο μέλλον.

Το αγρόκτημα χωρίστηκε σε τρία τμήματα, «Σαν Σεμπαστιάν» (*San Sebastián*), «Τσίνα Κρικ» (*China Creek*) και «Κάμερον» (*Cameron*).

Ο Αλεξάντερ Κάμερον (*Alexander A. Cameron*) διορίστηκε διαχειριστής του αγροκτήματος «Καλέτα Ζοσεφίνα» και χρόνια αργότερα γενικός διαχειριστής της Εταιρείας.

Στην τοποθεσία του αγροκτήματος «Κάμερον» βρίσκεται το σημερινό Βίγια Καμερόν, που ονομάστηκε προς τιμήν του διαχειριστή του αγροκτήματος.

## Παραπομπές


Κατηγορία:Κοινότητες της Χιλής
Όρμος Ινουτίλ

[μικρογραφία|321x321px| Δορυφορική εικόνα του όρμου Ινουτίλ στο μεγάλο νησί της Γης του Πυρός, και του [Πορθμός του Μαγγελάνου|Πορθμού του Μαγγελάνου. Κάποιοι επιλεγμένοι οικισμοί σημειώνονται με κίτρινες κουκκίδες. ]]

Ο **Όρμος Ινουτίλ** (, · μεταφράζεται στα ελληνικά ως «Αχρήσιμος Όρμος») είναι ένας μεγάλος όρμος που βρίσκεται στην δυτική ακτή της Μεγάλης Νήσου της Γης του Πυρός, στον χιλιανό τομέα του νησιού. Επικοινωνεί με τον Πορθμό του Μαγγελάνου μέσω του περάσματος Μποκερόν (*Boquerón*) στα βόρεια, και του καναλιού Γουαϊτσάιντ στα νότια, που το χωρίζουν από τη Νήσο Ντόσον (*Isla Dawson*).

Είναι ένας εκτεταμένος όρμος που περιβάλλεται από επίπεδες ακτές. Παρέχει πρόσβαση σε πολλούς οικισμούς, όπως Οναϊζίν (*Onaisin*), Καμερόν (*Villa Cameron*) και άλλους οικισμούς στην κοινότητα Τιμάουκελ (*Timaukel*).

Από το 2010 ο Όρμος Ινουτίλ φιλοξενεί μια αποικία βασιλικών πιγκουίνων (από τα μέσα του 2011, εντός του ιδιωτικού φυσικού πάρκου «Parque Pingüino Rey»).

## Ιστορία

Η ονομασία του όρμου (*Useless*, «Αχρήσιμος») καθορίστηκε από τον αντιπλοίαρχο Φίλιπ Πάρκερ Κινγκ (*Phillip Parker King*)[en] το 1827, υπό τη διοίκηση του οποίου πραγματοποιήθηκε αγγλική αποστολή στο νότιο άκρο της Νότιας Αμερικής (1826-1830). Κατά τον περίπλου κρίθηκε ότι ο όρμος αυτός δεν μπορούσε να προσφέρει στους επιβαίνοντες «ούτε αγκυροβόλιο ούτε καταφύγιο, ούτε κανένα άλλο πλεονέκτημα για τον πλοηγό». Η έκθεση του όρμου στους ισχυρούς ανέμους κατέστησε αδύνατη την αποβίβασή τους, ώστε να εξερευνήσουν τη χώρα, και τα προϊόντα της, ή να επικοινωνήσουν με τους ιθαγενείς πληθυσμούς.

## Παραπομπές


Κατηγορία:Θαλάσσια γεωγραφία
Κατηγορία:Ναυτική γεωγραφία
Κατηγορία:Όρμοι
Κατηγορία:Γη του Πυρός
Κόκομο

Το **Κόκομο** (αγγλ. *Kokomo*, ακριβέστερη αμερικανική προφορά **Κόουκαμοου**) είναι πόλη στην πολιτεία Ιντιάνα των ΗΠΑ, έδρα και μεγαλύτερη πόλη της Κομητείας Χάουαρντ. Ο πληθυσμός του Κόκομο αυξήθηκε από 45.468 κατοίκους στην απογραφή του 2010 σε 59.604 στην απογραφή του 2020. Η πόλη πήρε την ονομασία της από τον φύλαρχο Μα-Κο-Κο-Μο της φυλής Ινδιάνων Μυααμιάκι Πριν από τον Αμερικανικό Εμφύλιο Πόλεμο συνδεόταν ήδη σιδηροδρομικώς με την Ιντιανάπολις και αργότερα με τις πόλεις της ανατολής, γεγονός που απέφερε διαρκή ανάπτυξη. Αλλά η ουσιαστική ανάπτυξη ήλθε μετά την ανακάλυψη μεγάλων αποθεμάτων φυσικού αερίου τη δεκαετία του 1880. Ανάμεσα στις επιχειρήσεις που προσελκύσθηκαν τότε ήταν και η νεογέννητη βιομηχανία του αυτοκινήτου. Αρκετές τεχνολογικές και μηχανολογικές καινοτομίες στον κλάδο αυτόν έλαβαν χώρα στο Κόκομο, τόσο ώστε να γίνει γνωστό ως η «πόλη με τις πρωτιές» (*City of Firsts*). Σημαντικο μέρος του εργατικού δυναμικού του Κόκομο απασχολείται ακόμα και σήμερα στην αυτοκινητοβιομηχανία.

## Παραπομπές


## Βιβλιογραφία
* 

* 

## Εξωτερικοί σύνδεσμοι
* Επίσημος ιστοτοπος
* Το Κόκομο στα *[[Βικιταξίδια]]*

Κοκομο
Κατηγορία:Έδρες κομητειών της Ιντιάνα
Εβελίνα (μυθιστόρημα)

***Εβελίνα ή Η ιστορία της εισόδου μιας νεαρής κυρίας στον κόσμο*** (αγγλικός τίτλος: *Evelina Or The History of A Young Lady's Entrance into the World*) είναι επιστολικό μυθιστόρημα της Αγγλίδας συγγραφέα Φράνσις Μπέρνι που δημοσιεύτηκε ανώνυμα το 1778.  

Το βιβλίο είναι μια σάτιρα των κοινωνικών συμβάσεων της βρετανικής κοινωνίας στα μέσα του 18ου αιώνα και ειδικότερα αναφέρεται στις επικρατούσες απόψεις της εποχής για τις κοινωνικές τάξεις και το φύλο. Γνώρισε άμεση επιτυχία και καθιέρωσε τη φήμη της Μπέρνι ως συγγραφέα.  

Αυτό το συναισθηματικό μυθιστόρημα που αναπτύσσει έννοιες ευαισθησίας και πρώιμου ρομαντισμού, αποτελεί σημαντικό πρόδρομο των μεταγενέστερων έργων της Τζέιν Όστεν και της Μαρίας Έτζγουορθ, των οποίων τα μυθιστορήματα εξερευνούν παρόμοια θέματα. 

## Υπόθεση
μικρογραφία|Εικονογράφηση του 1906
Σ' αυτό το τρίτομο επιστολικό μυθιστόρημα, η ομώνυμη ηρωίδα Εβελίνα παρουσιάζεται ως μια αθώα, αφελής νεαρή κοπέλα που έχει ζήσει μια προστατευμένη ζωή υπό την κηδεμονία του αιδεσιμότατου κ. Βίλαρς. Η μητέρα της πέθανε κατά τη διάρκεια του τοκετού και ο πατέρας της ήταν ένας ελευθεριακός Άγγλος αριστοκράτης ο οποίος αφού παρέσυρε και παντρεύτηκε κρυφά τη μητέρα της, στη συνέχεια αρνήθηκε τον γάμο και δεν αναγνώρισε ποτέ τη νομιμότητά της. Έτσι, λόγω της αμφίβολης κοινωνικής θέσης της, η Εβελίνα μεγάλωσε μακριά από τον κόσμο, στην ύπαιθρο, μέχρι τα δεκαεπτά της. Όταν η λαίδη Χάουαρντ την προσκαλεί στο Λονδίνο, ο κηδεμόνας της συναινεί απρόθυμα γιατί θεωρεί την πρωτεύουσα τόπο διαφθοράς και φοβάται ότι η κοπέλα θα εκτεθεί σε αμέτρητους κινδύνους.

Ως νεαρή, ελκυστική γυναίκα, η Εβελίνα καταδιώκεται συνεχώς από πολλούς άντρες που της εκφράζουν τον θαυμασμό τους, άλλοι με σοβαρό σκοπό και άλλοι προσπαθούν να την αποπλανήσουν. Ωστόσο, λόγω της προστατευμένης ανατροφής της και της αθωότητάς της, δεν το αντιλαμβάνεται αυτό. Αγνοώντας τις συμβάσεις και τις συμπεριφορές της κοινωνίας του Λονδίνου του 18ου αιώνα, κάνει μια σειρά από ταπεινωτικές (αλλά χιουμοριστικές) αδέξιες κινήσεις που την εκθέτουν περαιτέρω στην κοινωνική γελοιοποίηση. Ωστόσο, σταδιακά γίνεται λιγότερο αφελής και αρχίζει να συνειδητοποιεί ότι η κοινωνική θέση δεν εγγυάται την ειλικρίνεια. 

Τα καταστήματα, τα τεϊοποτεία, οι καφετέριες, τα θέατρα, η όπερα, οι ταβέρνες και οι αίθουσες χορού που αναφέρονται στο μυθιστόρημα υπήρχαν στην πραγματικότητα και προσέλκυαν ποικίλη πελατεία, ανάλογα με την τοποθεσία τους, σε κοσμικές περιοχές του Λονδίνου.

Μέσα από μια σειρά χιουμοριστικών γεγονότων που διαδραματίζονται στο Λονδίνο και στο παραθεριστικό θέρετρο Χότγουελς κοντά στο Μπρίστολ, η Εβελίνα μαθαίνει να ξεπερνά τις ελλείψεις της και βρίσκει τον δρόμο της στον περίπλοκο λαβύρινθο της κοινωνίας του 18ου αιώνα. Τελικά κερδίζει την αγάπη και παντρεύεται έναν ευγενή άρχοντα. 

## Παραπομπές
 

Κατηγορία:Βρετανικά μυθιστορήματα
Μητροπολίτης Αιτωλίας και Ακαρνανίας Θεόκλητος

Ο **Θεόκλητος** (κατά κόσμον Λουκάς Αβραντινής) ήταν Έλληνος θεολόγος και επίσκοπος της Εκκλησίας της Ελλάδος, Μητροπολίτης Αιτωλίας και Ακαρνανίας από το 1965 ως το 2005.

## Βιογραφικά στοιχεία
Ο κατά κόσμον Λουκάς Αβραντινής γεννήθηκε στο χωριό Κάτω Βλασία Καλαβρύτων το 1922 και ήταν γόνος πολύτεκνης οικογένειας. Μετά τη βασική εκπαίδευση στο χωριό του, σε ηλικία δεκαπέντε ετών, πήγε στην Μονή της Αγίας Λαύρας. Εκεί εκάρη μοναχός και ολοκλήρωσε τις σπουδές του στο Γυμνάσιο των Καλαβρύτων.

Το 1943 χειροτονήθηκε διάκονος από τον τότε Μητροπολίτη Καλαβρύτων και Αιγιαλείας Θεόκλητο, μετέπειτα Αρχιεπίσκοπο Αθηνών και πάσης Ελλάδας, από τον οποίο έλαβε και το όνομα Θεόκλητος. Τον Ιούνιο του 1946 χειροτονήθηκε πρεσβύτερος από τον Μητροπολίτη Καλαβρύτων και Αιγιαλείας Αγαθόνικο, ο οποίος του απένειμε και το οφφίκιο του Αρχιμανδρίτη και Πνευματικού. Ως το 1949 υπηρέτησε στην Μονή της Αγίας Λαύρας και κατόπιν διορίστηκε ηγούμενος στην Μονή Αγίου Νικολάου Βλασίας.

Το 1949 εισήχθη στη Θεολογική Σχολή του Πανεπιστημίου Αθηνών, από την οποία πήρε πτυχίο το έτος 1954. Κατά τη διάρκεια των σπουδών του υπηρέτησε ως εφημέριος στον Πανεπιστημιακό Ιερό Ναό Εισοδίων της Θεοτόκου «Καπνικαρέας». Το 1955 ορίστηκε Πρωτοσύγκελλος της Ιεράς Μητροπόλεως Πατρών από τον Μητροπολίτη Θεόκλητο, και όταν αυτός έγινε Αρχιεπίσκοπος Αθηνών τον ακολούθησε ως Πρωτοσύγκελλος της Αρχιεπισκοπής Αθηνών. Λίγο αργότερα έλαβε τον τίτλο του Μέγα Πρωτοσύγκελλου της Αρχιεπισκοπής των Αθηνών.

Το 1965 η Ιερά Σύνοδος της Εκκλησίας της Ελλάδος τον εξέλεξε Μητροπολίτη Αιτωλίας και Ακαρνανίας και στις 21 Νοεμβρίου 1965 χειροτονήθηκε επίσκοπος στον Καθεδρικό Ναό Αγίου Σπυρίδωνος Μεσολογγίου. Στα σαράντα χρόνια της θητείας του στη Μητρόπολη αυτή, βοήθησε να χτιστούν πολλοί ναοί και ίδρυσε φιλόπτωχα ταμεία, οικοτροφεία, γηροκομείο και ορφανοτροφείο. Συνέγραψε βιβλία θρησκευτικού και πνευματικού περιεχομένου.

Στις 6 Απριλίου 2005 απoχώρησε από την ενεργό υπηρεσία για λόγους υγείας. Απεβίωσε στις 12 Φεβρουαρίου 2007 και ετάφη στην Ιερά Μονή Παναγίας Ελεούσης Κλεισούρας Αιτωλοακαρνανίας. Περιγράφεται ως αφιλοχρήματος, ανεξίκακος, κοινωνικός και λαοφιλής που άφησε μνήμη «*καλού κληρικού, με απλότητα και αρχοντιά, με καλωσύνη και αγάπη, με ορθόδοξο φρόνημα και εκκλησιαστικό ήθος*».

## Παραπομπές


## Πηγές
* 
* 

Κατηγορία:Έλληνες θεολόγοι
Θεοκλητος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Άννα Καρένινα (αποσαφήνιση)

Ο τίτλος **Άννα Καρένινα** μπορεί να αναφέρεται σε κάποιο από τα παρακάτω.

* *[[Άννα Καρένινα]]* (μυθιστόρημα)
* ''Άννα Καρένινα'' (ταινία, 1935)
* ''Άννα Καρένινα'' (ταινία, 2012)
Αντιρρησίας συνείδησης (αποσαφήνιση)

Ο όρος **Αντιρρησίας συνείδησης** μπορεί να αναφέρεται σε κάποιο από τα παρακάτω:

* Αντιρρησίας συνείδησης, άτομο που αρνείται να υπηρετήσει στις ένοπλες δυνάμεις
* *[[Αντιρρησίας συνείδησης (ταινία)|Αντιρρησίας συνείδησης]]* (ταινία)
Απόλλων 13 (αποσαφήνιση)

Το όνομα **Απόλλων 13** μπορεί να αναφέρεται σε κάποιο από τα παρακάτω.

* Απόλλων 13, διαστημική αποστολή
* ''Απόλλων 13'' (ταινία)
Απαγωγή (αποσαφήνιση)

Ο όρος **Απαγωγή** μπορεί να αναφέρεται σε κάποιο από τα παρακάτω.

* Απαγωγή (έγκλημα)
* *[[Η απαγωγή]]* (ταινία)
Οι Άνδρες με τα Μαύρα (αποσαφήνιση)

Το όνομα **Οι άνδρες με τα μαύρα** μπορεί να αναφέρεται σε κάποιο από τα παρακάτω.

* Οι άνδρες με τα μαύρα (αστικός μύθος)
* ''Οι άνδρες με τα μαύρα'' (ταινία)
Βελιανιτάτικα Παξών

Τα **Βελιανιτάτικα** είναι οικισμός στους Παξούς και την Περιφερειακή Ενότητα Κέρκυρας.

## Γενικά
Τα Βελιανιτάτικα βρίσκονται προς το νότιο μέρος του νησιού σε υψόμετρο 100 μέτρων και απέχουν περίπου 2 χλμ. νοτιοδυτικά από τον Γάιο την πρωτεύουσα του νησιού. Τα σπίτια τoυ χωριού είναι διάσπαρτα, ανάμεσα σε πoλλά καταπράσινα δέντρα кαι ηρεμία. Υπάρχoυν παλιά κτίρια αλλά кαι νέες кατoικίες, кαθώς και ενοικιαζόμενες βίλες. Αξιοθέατο, στα δυτικά, είναι η παραλία Γαλάζιo η оπoία πρоσεγγίζεται μόνo μέσω θαλάσσης.

Αναφέρονται επίσημα μετά Ένωση των Επτανήσων με την Ελλάδα το 1866 στο ΦΕΚ 9Α - 28/01/1866 να προσαρτώνται στον τότε  δήμο Γαϊανών. Σύμφωνα με το Σχέδιο Καλλικράτης ανήκουν στην κοινότητα Γαϊου που υπάγεται στο Δήμο Παξών και σύμφωνα με την απογραφή 2011 έχουν 64 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Βλαχοπουλάτικα Παξών

Τα **Βλαχοπουλάτικα** είναι οικισμός στους Παξούς και την Περιφερειακή Ενότητα Κέρκυρας.

## Γενικά στοιχεία
Τα Βλαχοπουλάτικα βρίσκονται στο κεντρικό - νότιο μέρος του νησιού σε υψόμετρο 180 μέτρων και απέχουν περίπου 2 χλμ. δυτικά από τον Γάιο την πρωτεύουσα του νησιού. Με το ΦΕΚ-594/Δ/78 έχουν χαρακτηριστεί ως παραδοσιακός οικισμός. Στο χωριό στεγάζεται (από το 2000) το Γυμνάσιο με Λυκειακές Τάξεις Παξών, Νηπιαγωγείο καθώς και το Κέντρο Υγείας του νησιού. Αξιοθέατο και μνημεία τοπικής αρχιτεκτονικής θεωρούνται οι "15 στέρνες της Ελεούσας", πάνω από την εκκλησία. Δύo από αυτές είναι μεγάλες, οι υπόλοιπες μικρές ενώ οι κάτοικοι τις χρησιμοποιούσαν και για αποθήκευση λαδιού.

## Διοικητικά - πληθυσμιακά στοιχεία
Αναφέρονται επίσημα μετά Ένωση των Επτανήσων με την Ελλάδα το 1866 στο ΦΕΚ 9Α - 28/01/1866 να προσαρτώνται στον τότε  δήμο Γαϊανών. Σύμφωνα με το Σχέδιο Καλλικράτης ανήκουν στην κοινότητα Γαϊου που υπάγεται στο Δήμο Παξών και σύμφωνα με την απογραφή 2011 έχουν 102 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Μητροπολίτης Ύδρας, Σπετσών και Αιγίνης Εφραίμ

Ο **Μητροπολίτης Ύδρας, Σπετσών και Αιγίνης Εφραίμ** (κατά κόσμον *Ευάγγελος Στενάκης*, Κυψέλη Αίγινας, 12 Δεκεμβρίου 1948) είναι Έλληνας θεολόγος και επίσκοπος της Εκκλησίας της Ελλάδος. Είναι Μητροπολίτης Ύδρας, Σπετσών και Αιγίνης από τον Ιανουάριο του 2001.

## Βιογραφικά στοιχεία
Ο κατά κόσμον Ευάγγελος Στενάκης γεννήθηκε στην Κυψέλη Αίγινας στις 12 Δεκεμβρίου του 1948 ως πρωτότοκος και ορφανός γιος υπερπολύτεκνης οικογένειας. Μετά την βασική εκπαίδευση στη γενέτειρά του, σπούδασε στην Εκκλησιαστική Σχολή Κορίνθου (εξατάξιο γυμνάσιο και μεταλυκειακή εκκλησιαστική εκπαίδευση) κατά τα έτη 1962–1968 και κατόπιν εισήχθη στην Θεολογική Σχολή του Εθνικού και Καποδιστριακού Πανεπιστημίου Αθηνών, από τήν οποία απεφοίτησε πτυχιούχος το 1972 με το βαθμό «άριστα». Κατά τα χρόνια της παραμονής του στο Πανεπιστήμιο, ήταν υπότροφος και οικότροφος της Αποστολικής Διακονίας.

Το 1972 έγινε δόκιμος μοναχός στη Μονή Αγίας Τριάδος Ύδρας. Στις 30 Δεκεμβρίου του 1973 εκάρη μοναχός, παίρνοντας το όνομα Εφραίμ, και την επόμενη ημέρα χειροτονήθηκε διάκονος από τον Μητροπολίτη Ύδρας Ιερόθεο. Τον Ιανουάριο του 1979 χειροτονήθηκε πρεσβύτερος και χειροθετήθηκε αρχιμανδρίτης. Διετέλεσε Πρωτοσύγκελλος της Ιεράς Μητροπόλεως Ύδρας, Σπετσών και Αιγίνης και ηγούμενος της Ιεράς Σταυροπηγιακής Μονής Ζωοδόχου Πηγής Πόρου, την οποία και ανακαίνισε. 

Μετά από πρόταση του παραιτηθέντος προκατόχου του, Ιεροθέου, στις 12 Ιανουαρίου 2001 εξελέγη από την Ιερά Σύνοδο της Ιεραρχίας της Εκκλησίας της Ελλάδος, Μητροπολίτης Ύδρας, Σπετσών και Αιγίνης και χειροτονήθηκε επίσκοπος στις δύο ημέρες αργότερα στον Καθεδρικό Ιερό Ναό Αθηνών, προεξάρχοντος του Αρχιεπισκόπου Αθηνών και πάσης Ελλάδος Χριστοδούλου και με την συμμετοχή πολλών ιεραρχών. 

## Παραπομπές


## Πηγές
* 

Εφραιμ
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Μαρζαγιούν

Η **Μαρζαγιούν** (αραβικά: مرجعيون, σημ.: «λειμώνας με πηγές») είναι πόλη και διοικητική περιφέρεια, στο Κυβερνείο Ναμπατίγια του Νοτίου Λιβάνου. Βρίσκεται 860 μέτρα πάνω από την επιφάνεια της θάλασσας, στην δυτική πλευρά του τεκτονικού βυθίσματος του Ιορδάνη, ακριβώς απέναντι από την αρχαία περιφερειακή πρωτεύουσα, Καισάρεια του Φιλίππου, η οποία βρισκόταν στους πρόποδες του όρους Ερμών στην ανατολική πλευρά του τεκτονικού βυθίσματος.

Η Μαρζαγιούν είναι τοποθετημένη σε έναν λόφο με θέα το όρος Ερμών στα ανατολικά, το κάστρο των Σταυροφόρων του Μπελφόρ, που βρίσκεται πάνω από τον ποταμό Λεόντη και έχει θέα στο όρος Άμηλ στα δυτικά, στην οροσειρά του Λιβάνου με τις κορυφές Ριχάν και Νιχά στα βόρεια, με τις εύφορες πεδιάδες Μαρζαγιούν να εκτείνονται νότια στις πεδιάδες της Γαλιλαίας και στα Υψίπεδα του Γκολάν.

Οι Ελληνορθόδοξοι Χριστιανοί αποτελούν την συντριπτική πλειοψηφία του πληθυσμού της πόλης.

## Παραπομπές


Κατηγορία:Πόλεις του Λιβάνου
Ο άρχοντας των δαχτυλιδιών (αποσαφήνιση)

Ο τίτλος ***Ο άρχοντας των δαχτυλιδιών*** μπορεί να αναφέρεται σε κάποιο από τα παρακάτω.

* ''Ο άρχοντας των δαχτυλιδιών'' (μυθιστόρημα)
* ''Ο άρχοντας των δαχτυλιδιών'' (ταινία)
* ''Ο άρχοντας των δαχτυλιδιών'' (σειρά ταινιών)
Άρωμα γυναίκας (αποσαφήνιση)

Ο τίτλος ***Άρωμα γυναίκας*** μπορεί να αναφέρεται σε κάποιο από τα παρακάτω:

* *[[Άρωμα γυναίκας (ταινία, 1974)]]*
* *[[Άρωμα γυναίκας (ταινία, 1992)]]*
Το βιβλίο της ζούγκλας (αποσαφήνιση)

Ο τίτλος **Το βιβλίο της ζούγκλας** μπορεί να αναφέρεται σε κάποιο από τα παρακάτω.

* ''Το βιβλίο της ζούγκλας'' (συλλογή διηγημάτων)
* ''Το βιβλίο της ζούγκλας'' (ταινία, 1967)
Ο γύρος του κόσμου σε 80 ημέρες (αποσαφήνιση)

Ο τίτλος ***Ο γύρος του κόσμου σε 80 ημέρες*** μπορεί να αναφέρεται σε κάποιο από τα παρακάτω.

* *[[Ο γύρος του κόσμου σε 80 ημέρες]]* (μυθιστόρημα)
* ''Ο γύρος του κόσμου σε 80 μέρες'' (ταινία)
* ''Ο Γύρος του Κόσμου σε 80 Ημέρες'' (Ισπανική σειρά)
Αποκάλυψη (αποσαφήνιση)

Ο όρος **Αποκάλυψη** μπορεί να αναφέρεται σε κάποιο από τα παρακάτω.

* Αποκάλυψη (θεολογία)
* Αποκάλυψη (σκάκι)
* *[[Αποκάλυψη του Ιωάννη]]*
Γούλβεριν (αποσαφήνιση)

Το όνομα **Γούλβεριν** μπορεί να αναφέρεται σε κάποιο από τα παρακάτω.

* Γούλβεριν (φανταστικός χαρακτήρας)
* ''Γούλβεριν'' (ταινία)
Ευχή (ταινία)

Το ***Ευχή*** (πρωτότυπος τίτλος: ***Wish***) είναι αμερικανική ταινία μιούζικαλ φαντασίας κινουμένων σχεδίων του 2023 σε παραγωγή της Walt Disney Animation Studios και διανομή της Walt Disney Pictures. Αποτελεί την 62η ταινία κινουμένων σχεδίων μεγάλου μήκους της Disney. Σκηνοθετήθηκε από τους Κρις Μπακ και Φον Βιρασανθόρν, από σενάριο των Τζένιφερ Λι και Άλισον Μουρ, βασισμένο στην ιστορία των Λι, Μπακ, Βιρασανθόρν, και Μουρ. Τα κινούμενα σχέδια συνδυάζουν κινούμενα σχέδια υπολογιστή με την παραδοσιακή εικόνα των παλαιότερων ταινιών της Disney. Πρωταγωνιστούν οι φωνές των Αριάνα ΝτεΜπόουζ, Κρις Πάιν, Άλαν Τούντικ, Αντζελίκ Καμπράλ, Βίκτορ Γκάρμπερ, Νατάσα Ρόθγουελ, Τζένιφερ Κουμιγιάμα, Χάρβεϊ Γκουίλεν, Έβαν Πίτερς, Ράμι Γιούσεφ, και Τζον Ρουντνίτσκι. Η ιστορία ακολουθεί ένα δεκαεπτάχρονο κορίτσι που ονομάζεται Άσα (ΝτεΜπόουζ), που κάνει μια ευχή στα αστέρια σε μια στιγμή ανάγκης αφού αισθάνεται σκοτάδι στο Βασίλειο του Ρόσας που κανείς άλλος δεν αισθάνεται.

Η ανάπτυξη του *Ευχή* ξεκίνησε το 2018 αλλά δεν ανακοινώθηκε μέχρι τον Ιανουάριο του 2022, με την Λι ως σεναριογράφος. Τον Σεπτέμβριο του 2022 ανακοινώθηκε ο τίτλος και η συμμετοχή της ΝτεΜπόουζ και του Τούντικ. Ο Μπακ και η Βιρασανθόρν, οι οποίοι είχαν προηγουμένως συνεργαστεί στην ταινία *[[Ψυχρά κι Ανάποδα]]* (2013), επιβεβαιώθηκαν ως σκηνοθέτες τον ίδιο μήνα, με την Μουρ αργότερα να προσλαμβάνεται ως συνεργάτρια της Λι. Η ταινία άντλησε έμπνευση από την εκατονταετία της Disney, βασίζοντάς την σε ένα στοιχείο που βρίσκεται σε διάφορες ταινίες της Disney—την εκπλήρωση των ευχών. Επίσης, έχει περιγράφει ως η ιστορία προέλευσης του αστεριού που εκπληρώνει ευχές. Οι Τζούλια Μάικλς και Μπέντζαμιν Ράις έγραψαν τα τραγούδια και ο Ντέιβ Μέτζγκερ, ο οποίος έχει συνθέσει πολλές ταινίες της Disney στο παρελθόν, σύνθεσε την μουσική.

Το *Ευχή* έκανε πρεμιέρα στο El Capitan Theatre στο Χόλυγουντ στις 8 Νοεμβρίου του 2023, και κυκλοφόρησε στους κινηματογράφους στις Ηνωμένες Πολιτείες Αμερικής στις 22 Νοεμβρίου. Έλαβε μικτά σχόλια από τους κριτικούς και έχει εισπράξει $12.2 εκατομμύρια.
## Ελληνική μεταγλώττιση
Ακούγονται οι ηθοποιοί: Ερασμία Μαρκίδη, Πηνελόπη Σκαλκώτου, Τάνια Παλαιολόγου, Δανάη  Τσούμου, Πάρις Παρασκευάδης, Χρήστος Θάνος, Κωνσταντίνος Κλαυδιανός, Άγγελος Λιάγκος, Ανδρέας Ευαγγελάτος, Ίρις Πανταζάρα, Στεφανία Φιλιάδη, Μαρία Πλακίδη, Γιάννης Λάφης, Παναγιώτης Αποστολόπουλος, Γιώργος Σκουφής, Νίνα  Μαζάνη, Ανδρέας Ρήγας, Μαριαστέλλα Τζανουδάκη, Ηλίας  Ρέλλας, Αφροδίτη Κατσαρού, Λητώ Αμπατζή, Στέλιος Ψαρουδάκης, Μάρα Τζίμα.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Ταινίες κινουμένων σχεδίων του 2023
Κατηγορία:Αμερικανικές 3D ταινίες
Κατηγορία:Ταινίες των Walt Disney Animation Studios
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες 4DX
Κατηγορία:Disney 100
Κατηγορία:Αμερικανικές ταινίες της δεκαετίας 2020
Δέκα εντολές (αποσαφήνιση)

Ο όρος **Δέκα εντολές** μπορεί να αναφέρεται σε κάποιο από τα παρακάτω:

* Δέκα εντολές (βιβλικό κείμενο)
* *[[Οι δέκα εντολές (ταινία, 1956)|Οι δέκα εντολές]]* (ταινία)
Δωμάτιο (αποσαφήνιση)

Ο όρος **Δωμάτιο** μπορεί να αναφέρεται σε κάποιο από τα παρακάτω.

* Δωμάτιο (τμήμα κτίσματος)
* ''Το δωμάτιο'' (ταινία)
Έκλειψη (αποσαφήνιση)

Ο όρος **Έκλειψη** μπορεί να αναφέρεται σε κάποιο από τα παρακάτω.

## Επιστήμες
* Έκλειψη (αστρονομικό φαινόμενο)
* Έκλειψη Ηλίου
* Έκλειψη Σελήνης

## Τέχνες

* ''Έκλειψη'' (μυθιστόρημα)
* ''Η έκλειψη'' (ταινία, 1962)
* ''Έκλειψη'' (ταινία, 2010)
Κερέμ Γιλμαζέρ

Ο **Μουχιτίν Κερέμ Γιλμαζέρ** (τουρκ. *Muhittin Kerem Yılmazer*, 2 Φεβρουαρίου 1945 – 20 Νοεμβρίου 2003) ήταν Τούρκος ηθοποιός και τραγουδιστής.

Ο Κερέμ Γιλμαζέρ γεννήθηκε στο Ντενιζλί και πρωταγωνίστησε σε ταινίες του τουρκικού κινηματογράφου, όπως οι *Eskiya aski* (1969), *Gelin* (1973), *Yoksul* (1986) και *Kizim ve Ben* (1988). Σύζυγός του, από το 1979, ήταν η επίσης ηθοποιός Γκεκσέλ Κορτάι (γενν. 1939). Ο Γιλμαζέρ σκοτώθηκε σε ηλικία 58 ετών στη δεύτερη από τις τρομοκρατικές επιθέσεις στην Κωνσταντινούπολη τον Νοέμβριο του 2003.

## Παραπομπές


## Εξωτερικοί σύνδεσμοι
* Ο Κερέμ Γιλμαζέρ στην IMDb

Κατηγορία:Τούρκοι ηθοποιοί
Κατηγορία:Τούρκοι θύματα δολοφονικών ενεργειών
Αμπού Ζάμπαλ

Το **Αμπού Ζάμπαλ** ή **Αμπού Ζάαμπαλ** (αραβ.أبو زعبل) είναι σημαντική βιομηχανική περιοχή στην Κάτω Αίγυπτο, παλαιότερα μικρή πόλη και πλέον βόρειο προάστιο του Καΐρου.

Η παλαιά ονομασία της πόλεως ήταν **αλ-Κουζέιρ** (αραβ. القصير), που σημαίνει «μικρό κάστρο». Σε αυτή ιδρύθηκε, το 1827, η πρώτη ιατρική σχολή στη νεότερη ιστορία της Αιγύπτου. Τη δεκαετία του 1960 ο πληθυσμός της καταγράφηκε ως 14.300 κάτοικοι. Γνώρισε μεγάλη ανάπτυξη χάρη στο ότι ήταν βασικός σιδηροδρομικός σταθμός της γραμμής που καταλήγει στην Ισμαηλία (στη Διώρυγα του Σουέζ), αλλά και οδικός κόμβος. Στην περιοχή υπήρχαν λατομεία βασάλτη. Σήμερα φιλοξενεί ένα εκτεταμένο στρατιωτικό–βιομηχανικό συγκρότημα και ανεπτυγμένες χημικές βιομηχανίες. Υπάγεται στο Κυβερνείο Καλγιούμπια και είναι κτισμένη σε μέσες γεωγραφικές συντεταγμένες πλάτος 30° 14′ 29″ Βόρειο και μήκος 31° 24′ 40″ Ανατολικό.

## Δραματικά περιστατικά της νεότερης ιστορίας
* Στις 13 Φεβρουαρίου 1970, ένα βομβαρδιστικό αεροπλάνο της Πολεμικής Αεροπορίας του Ισραήλ βομβάρδισε, με εμπρηστικές και μη βόμβες, εργοστάσιο του Αμπού Ζάαμπαλ, με αποτέλεσμα τον θάνατο 80 εργατών.
* Τον Αύγουστο του 2013, 37 φυλακισμένοι στη φυλακή του Αμπού Ζάαμπαλ έχασαν τη ζωή τους όταν φρουροί πέταξαν δακρυγόνα στο εσωτερικό υπερπλήρους οχήματος μεταφοράς τους για να αποκαταστήσουν την τάξη, ενώ ήδη ο καύσωνας ήταν αφόρητος.

## Παραπομπές


## Πηγές
* Το λήμμα «Αμπού Ζαμπάλ» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 154

Αμπου Ζαμπαλ
Επιθεωρητής Κάλαχαν

Ο τίτλος ***Επιθεωρητής Κάλαχαν*** μπορεί να αναφέρεται σε κάποιο από τα παρακάτω.

* *[[Ο επιθεωρητής Κάλαχαν]]* (ταινία)
* ''Επιθεωρητής Κάλαχαν'' (κινηματογραφική σειρά)
Επικίνδυνες σχέσεις

Ο τίτλος ***Επικίνδυνες σχέσεις*** μπορεί να αναφέρεται σε κάποιο από τα παρακάτω.

* *[[Οι επικίνδυνες σχέσεις]]* (μυθιστόρημα)
* *[[Επικίνδυνες σχέσεις (ταινία, 1959)]]*
* *[[Επικίνδυνες σχέσεις (ταινία, 1988)]]*
Ζουζούνια (αποσαφήνιση)

Το όνομα **Ζουζούνια** μπορεί να αναφέρεται σε κάποιο από τα παρακάτω.

* ''Ζουζούνια'' (ταινία)
* Ζουζούνια (μουσικό συγκρότημα)
Η ζωή μετά (αποσαφήνιση)

Ο όρος **Η ζωή μετά** μπορεί να αναφέρεται σε κάποιο από τα παρακάτω.

* Μεταθανάτια ζωή (θρησκευτική πίστη)
* ''Η ζωή μετά'' (κόμικ)
* ''Η ζωή μετά'' (ταινία)
Ζακ ντ' Αμπουάζ (ιατρός)

Ο **Ζακ ντ' Αμπουάζ** (γαλλ. *Jacques d'Amboise*, 1559-1606) ήταν Γάλλος ιατρός χειρουργός.

## Βίος
Ο Ζακ γεννήθηκε στο Παρίσι. Πατέρας του ήταν ο βασιλικός χειρουργός Ζαν ντ' Αμπουάζ, και ο γιος του τον διαδέχθηκε στη θέση αυτή, ως χειρουργός του βασιλιά της Γαλλίας Ερρίκου Γ΄. Ο Ζακ ντ' Αμπουάζ προσέλκυσε την προσοχή όταν σε ηλικία μόλις είκοσι ετών ανέταμε το πτώμα μιας γυναίκας ενώπιον του «πατέρα» της γαλλικής χειρουργικής Αμβροσίου Παρέ και αρκετών άλλων σπουδαίων χειρουργών. Αργότερα πήρε διδακτορικό και μετά το 1589 έγινε και προσωπικός ιατρός του βασιλιά Ερρίκου Δ΄, διαδόχου του Ερρίκου Γ΄. Το 1594 ο Ζακ ντ' Αμπουάζ εκλέχθηκε πρύτανης του Πανεπιστημίου των Παρισίων, ενώ το 1596 έγινε καθηγητής στο Βασιλικό Κολλέγιο, το σημερινό Κολλέγιο της Γαλλίας, όπου η έδρα της Ιατρικής φέρει ακόμα και σήμερα το όνομά του.

Επί πρυτανείας του Ζαν ντ' Αμπουάζ δόθηκε πανεπιστημιακός όρκος πίστεως στον βασιλέα, καθώς ο χειρουργός είχε καταβάλει μεγάλη προσπάθεια προκειμένου να πείσει το Πανεπιστήμιο να αναγνωρίσει τον Ερρίκο Δ΄. Επί πρυτανείας του όμως έγινε και η δίκη που έδωσε στους Ιησουίτες τον έλεγχο του Πανεπιστημίου των Παρισίων. Μετά από αυτό, εκφώνησε δύο παθιασμένους λόγους εναντίον των Ιησουιτών στο Εφετείο, στις 12 Μαΐου και στις 13 Ιουλίου 1594.

* Ο Ζακ ντ' Αμπουάζ ήταν αδελφός του νομικού Φρανσούα ντ' Αμπουάζ, επίσημου συνηγόρου του βασιλέως, καθώς και του Αντριάν, επισκόπου του Τρεγκιέ.

## Παραπομπές


## Πηγές
* Pierre Bayle: *Dictionnaire historique et critique*, σελ. 177
* J. Balteau: *Dictionnaire de biographie française*, τόμος II

Κατηγορία:Γάλλοι χειρουργοί
Ιούλιος Καίσαρ (αποσαφήνιση)

Το όνομα **Ιούλιος Καίσαρ** μπορεί να αναφέρεται σε κάποιο από τα παρακάτω.
* Ιούλιος Καίσαρ (αυτοκράτορας)
* ''Ιούλιος Καίσαρ'' (θεατρικό έργο)
* ''Ιούλιος Καίσαρ'' (όπερα)
* ''Ιούλιος Καίσαρ'' (ταινία)
Μαγαζιά Παξών

Τα **Μαγαζιά** είναι οικισμός στους Παξούς και την Περιφερειακή Ενότητα Κέρκυρας.

## Γενικά στοιχεία - αξιοθέατα
Τα Μαγαζιά βρίσκονται στο κεντρικό μέρος του νησιού και προς τις δυτικές ακτές του, σε υψόμετρο 200 μέτρα ενώ απέχουν περίπου 4 χλμ. βορειοδυτικά από τον Γάιο, την πρωτεύουσα του νησιού. Το χωριό είναι αραιοκτισμένο και τα σπίτια του κατά μήκος του δρόμου που ενώνει τον Γάϊο με τον Λογγό σε περιοχή κατάφυτη από ελιές πολλές από τις οποίες είναι υπεραιωνόβιες. Αξιοθέατα θεωρούνται η εκκλησία των Αγίων Αποστόλων με θέα δυτικά την παραλία Ερημίτη.

## Διοικητικά - πληθυσμιακά στοιχεία
Αναφέρονται επίσημα, ως ξεχωριστός οικισμός, το 1908 στο ΦΕΚ 28Α - 08/02/1908 να προσαρτώνται στον τότε δήμο Λακκιωτών. Το 1912 με το ΦΕΚ 261Α - 31/08/1912 ορίστηκαν έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης, μαζί με τα Αρβανιτακαίικα, τα Κουρταίικα, τα Μανεσάτικα, τα Μποϊκάτικα και τον Πλάτανο αποτελούν την κοινότητα Μαγαζιών που υπάγεται στο Δήμο Παξών και σύμφωνα με την απογραφή 2011 έχουν 149 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Ημερολόγιο (αποσαφήνιση)

Ο όρος **Ημερολόγιο** μπορεί να αναφέρεται σε κάποιο από τα παρακάτω.

* Ημερολόγιο (σύστημα χρονολόγησης)
* Ημερολόγιο (καταγραφή)
* ''Το ημερολόγιο'' (ταινία)
Καλόγρια

Ο όρος **Καλόγρια** μπορεί να αναφέρεται σε κάποιο από τα παρακάτω.
* Μοναχή (άτομο που ασκεί τον μοναχισμό)
* Καλόγρια Αχαΐας (οικισμός)
* ''Η καλόγρια'' (ταινία)
Τα καλύτερά μας χρόνια (αποσαφήνιση)

Ο τίτλος ***Τα καλύτερά μας χρόνια*** μπορεί να αναφέρεται σε κάποιο από τα παρακάτω.
* *[[Τα καλύτερά μας χρόνια]]* (ταινία)
* ''Τα καλύτερά μας χρόνια'' (τηλεοπτική σειρά)
Καταιγίδα (αποσαφήνιση)

Ο όρος **Καταιγίδα** μπορεί να αναφέρεται σε κάποιο από τα παρακάτω.

* Καταιγίδα (μετεωρολογικό φαινόμενο)
* ''Καταιγίδα'' (ταινία)
Jalea (υποβρύχιο, 1932)

Το ***Jalea*** ήταν ένα από τα επτά υποβρύχια κλάσης *[[Υποβρύχιο κλάσης Argonauta|Argonauta]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930. Διαδραμάτισε ήσσονος σημασίας ρόλο στον Ισπανικό Εμφύλιο, στις ναυτικές επιχειρήσεις του οποίου έλαβε μέρος στο πλαίσιο της ευρύτερης υποστήριξης που παρείχε η Ιταλία στην πλευρά των Εθνικιστών. Επίσης ήταν το μοναδικό σκάφος της κλάσης του που δεν χάθηκε στον Β΄ Παγκόσμιο Πόλεμο. Διαλύθηκε για σκραπ το 1948.

## Περιγραφή

Σχεδιαστικά τα πλοία της κλάσης *Argonauta* ήταν βασισμένα στα προγενέστερα της κλάσης *[[Υποβρύχιο κλάσης Squalo|Squalo]]*. Είχαν εκτόπισμα 660&nbsp;t (650&nbsp;LT) στην επιφάνεια και 813&nbsp;t (800&nbsp;LT) σε κατάδυση. Το μήκος τους ήταν 61,5&nbsp;m, το πλάτος τους 5,7&nbsp;m και το βύθισμά τους 4,7&nbsp;m. Μπορούσαν να επιχειρούν σε βάθος έως 80&nbsp;m και το πλήρωμά τους αποτελούνταν από 44 αξιωματικούς, υπαξιωματικούς και ναύτες. 

Στην επιφάνεια προωθούνταν από δύο ντιζελοκινητήρες των 750&nbsp;bhp, ενώ σε κατάδυση το έργο αυτό αναλάμβαναν δύο ηλεκτροκινητήρες των 400&nbsp;hp. Η μέγιστη ταχύτητα πλεύσης στην επιφάνεια ήταν 14&nbsp;kn και 8&nbsp;kn σε κατάδυση. Αντίστοιχα, η ακτίνα δράσης ήταν  στην επιφάνεια με ταχύτητα πλεύσης 8&nbsp;kn και  με ταχύτητα πλεύσης 3&nbsp;kn όταν ήταν σε κατάδυση.

Διέθεταν τέσσερις τορπιλοσωλήνες των 533&nbsp;mm στην πλώρη και δύο ίδιου διαμετρήματος στην πρύμνη, ενώ μπορούσαν να μεταφέρουν έως και δώδεκα τορπίλες. Διέθεταν επίσης ένα πυροβόλο των 102&nbsp;mm με το οποίο μπορούσαν να πλήξουν στόχους στην επιφάνεια καθώς και δύο πολυβόλα των 13,2&nbsp;mm για αντιαεροπορική προστασία.

## Επιχειρησιακή ιστορία
Η ναυπήγηση του *Jalea* άρχισε το 1930 στις εγκαταστάσεις της Odero-Terni-Orlando στο Μουτζιάνο (Muggiano). Καθελκύστηκε στις 15&nbsp;Ιουνίου 1932 και ολοκληρώθηκε το επόμενο έτος.

### Ισπανικός Εμφύλιος
Στο πλαίσιο της εμπλοκής της Ιταλίας στον Ισπανικό Εμφύλιο, προς υποστήριξη των Εθνικιστών, το *Jalea* επιχείρησε στις 25 Δεκεμβρίου 1936 να τορπιλίσει το πλοίο *[[SS Villa de Madrid|Villa de Madrid]]* στα ανοικτά της Βαρκελώνης. Και οι δύο τορπίλες που εξαπέλυσε αστόχησαν, ενώ η μία εξ αυτών ξεβράστηκε στην ακτή, αποκαλύπτοντας έτσι την δράση των ιταλικών υποβρυχίων στην περιοχή. Στις 27&nbsp;Αυγούστου 1937 επιτέθηκε στα αντιτορπιλικά των Δημοκρατικών *[[Churruca (αντιτορπιλικό, 1929)|Churruca]]* και *[[Almirante Antequera (αντιτορπιλικό)|Almirante Antequera]]*. Μία εκ των τορπιλών έπληξε το μηχανοστάσιο του *[[Churruca]]*, προκαλώντας του εκτενέστατες ζημιές και έχοντας σαν συνέπεια να χάσουν την ζωή τους τέσσερα μέλη του πληρώματός του καθώς και να τραυματιστούν ακόμη οκτώ. Το *Jalea* αναδύθηκε κατά τη διάρκεια της επίθεσης, αποκαλύπτοντας έτσι πως επρόκειτο για σκάφος ξένης δύναμης και όχι για ισπανικό πλοίο.

## Παραπομπές


## Βιβλιογραφία
* 
*
*
*
*

Κατηγορία:Υποβρύχια κλάσης Argonauta
Κατηγορία:Ιταλικά υποβρύχια του Β΄ Παγκοσμίου Πολέμου
Καταδότης (αποσαφήνιση)

Ο όρος **Καταδότης** μπορεί να αναφέρεται σε κάποιο από τα παρακάτω.

* Καταδότης (πληροφοριοδότης)
* *[[Ο καταδότης]]* (ταινία)
Κεντρί

Ο όρος **Κεντρί** μπορεί να αναφέρεται σε κάποιο από τα παρακάτω.

* Κεντρί (όργανο της μέλισσας)
* Κεντρί Λασιθίου (οικισμός)
* ''Το κεντρί'' (ταινία)
Κινγκ Κονγκ (αποσαφήνιση)

Το όνομα **Κινγκ Κονγκ** μπορεί να αναφέρεται σε κάποιο από τα παρακάτω.

* Κινγκ Κονγκ (φανταστικό τέρας)
* ''Κινγκ Κονγκ'' (ταινία, 1933)
* ''Κινγκ Κονγκ'' (ταινία, 2005)
Η ζωή του Χριστού (Ιωήλ Γιαννακόπουλος)

**Η ζωή του Χριστού** είναι ορθόδοξο χριστιανικό βιβλίο σε έξι τόμους του βραβευμένου από την Ακαδημία Αθηνών Αρχιμανδρίτη Ιωήλ Γιαννακόπουλου, στο οποίο παρουσιάζεται η ζωή του Χριστού από τη γέννησή του μέχρι και την ανάληψή του στους ουρανούς, σύμφωνα με τα τέσσερα ευαγγέλια (Κατά Ματθαίον, Κατά Μάρκον, Κατά Λουκάν και Κατά Ιωάννην) της Καινής Διαθήκης.

## Περιεχόμενο
Ο πρώτος τόμος του βιβλίου αναφέρεται από τα πρόδρομα γεγονότα της γεννήσεως του Χριστού έως και το επεισόδιο με τον Ιησού δωδεκάχρονο στον ναό. Ο δεύτερος τόμος παρουσιάζει το πρώτο έτος της δημόσιας δράσεως του Χριστού. Ο τρίτος τόμος περιέχει το δεύτερο έτος της δημόσιας δράσεως του Κυρίου, ήτοι από το Πάσχα του 28 μέχρι του Πάσχα του 29 μ.Χ. Κεντρικό θέμα του τρίτου τόμου αποτελεί η επί του όρους ομιλία. Ο τέταρτος τόμος περιέχει τα γεγονότα του τρίτου έτους της δημόσιας δράσεως του Κυρίου και συγκεκριμένα από το Πάσχα του 29 μ.Χ. μέχρι του Πάσχα του 30 μ.Χ. πλην της Μεγάλης Εβδομάδας. Ο πέμπτος τόμος αναφέρεται στα γεγονότα της Μεγάλης Εβδομάδας. Τέλος, ο έκτος και τελευταίος τόμος περιέχει τα γεγονότα του βίου του Κυρίου από της Αναστάσεως μέχρι της Αναλήψεώς Του.

Όλα τα περιεχόμενα συνοδεύονται από αναλύσεις κειμένων και παρουσιάσεις σχετικών κοινωνικών θεμάτων.

## Εκδόσεις
Η δεύτερη έκδοση του βιβλίου έγινε από τον εκδοτικό οίκο Βασ. Ρηγόπουλου στη Θεσσαλονίκη το 1978. Οι δύο πρώτοι τόμοι του βιβλίου έχουν εξαντληθεί.

## Παραπομπές


Κατηγορία:Ορθοδοξία
Κατηγορία:Χριστιανικά κείμενα
Κατηγορία:Σειρές βιβλίων
Κόμπρα (αποσαφήνιση)

Ο όρος **Κόμπρα** μπορεί να αναφέρεται σε κάποιο από τα παρακάτω.

* Κόμπρα (φίδι)
* Κόμπρα (στάση στη γιόγκα)
* ''Κόμπρα'' (ταινία)
* COBRA (καλλιτεχνική ομάδα)
Κοράκι (αποσαφήνιση)

Ο όρος **Κοράκι** μπορεί να αναφέρεται σε κάποιο από τα παρακάτω.

* Κοράκι (πτηνό)
* "Το κοράκι" (ποίημα)
* ''Το κοράκι'' (ταινία, 1943)
* ''Το κοράκι'' (ταινία 1994)
Η κυρία με τις καμέλιες

Ο τίτλος ***Η κυρία με τις καμέλιες*** μπορεί να αναφέρεται σε κάποιο από τα παρακάτω.

* ''Η κυρία με τις καμέλιες'' (μυθιστόρημα)
* ''Η κυρία με τις καμέλιες'' (ταινία)
Λαβύρινθος (αποσαφήνιση)

Ο όρος **Λαβύρινθος** μπορεί να αναφέρεται σε κάποιο από τα παρακάτω.

* Λαβύρινθος (οικοδομική κατασκευή)
* Λαβύρινθος (μέρος του αυτιού)
* ''Ο λαβύρινθος'' (ταινία)
Ιερόθεος Παρασκευόπουλος

Ο **Ιερόθεος** (κατά κόσμον Παρασκευόπουλος) ήταν Έλληνας θεολόγος και επίσκοπος. Διετέλεσε Μητροπολίτης Παροναξίας και κατόπιν Αιτωλίας και Ακαρνανίας.

## Βιογραφικά στοιχεία
Γεννήθηκε στο Καστέλλι Καλαβρύτων το 1877 ή 1878. Εκάρη μοναχός στην Ιερά Μονή Αγίας Λαύρας. Σπούδασε στη Θεολογική Σχολή Αθηνών, της οποία αναδείχθηκε διδάκτορας το 1905. Διετέλεσε διευθυντής της Ιερατικής Σχολής Τριπόλεως. Υπηρέτησε ως στρατιωτικός ιερέας στον Α΄ Βαλκανικό Πόλεμο και ιεροκήρυκας στις Μητροπόλεις Ηλείας, Αργολίδος, Λευκάδος, Μεσσηνίας και Μαντινείας.

Στις 24 Ιουλίου 1914 χειροτονήθηκε Μητροπολίτης Παροναξίας μετά από χηρεία τεσσάρων ετών. Αναδιοργάνωσε την Μητρόπολη, συμπλήρωσε εφημεριακά κενά και ανασυγκρότησε μοναστήρια. Στις 23 Μαΐου 1934 εξελέγη Μητροπολίτης Αιτωλίας και Ακαρνανίας. 

Το 1952 και το 1953 προκάλεσε αναταραχή στην περιοχή, καθώς απαγόρευσε την περιφορά των επιταφίων εκτός των προαυλίων των εκκλησιών την Μεγάλη Παρασκευή επί ποινή αφορισμού. Συλλέχθηκαν υπογραφές για την απομάκρυνσή του, ζητήθηκε από τον Αρχιεπίσκοπο Σπυρίδωνα να στείλει ψυχίατρο ώστε να διαπιστωθεί εάν «*τυγχάνει ψυχοπαθής*» και απειλήθηκαν επεισόδια την Μεγάλη Παρασκευή στο Αγρίνιο. Ο Μητροπολίτης Ιερόθεος αφόρισε τους κατοίκους του χωριού Δοκίμι, οι οποίοι αγνόησαν την απαγόρευση, και διέταξε να καταστραφεί ο επιτάφιος της εκκλησίας του χωριού με τσεκούρι.

Απεβίωσε στο Χαλάνδρι στις 12 Μαΐου 1961 από ανίατη ασθένεια. Κηδεύτηκε στο Μεσολόγγι και ετάφη στη Μονή Παντοκράτορος Αγγελοκάστρου. Κληροδότησε το σπίτι του στο Χαλάνδρι στο Αντικαρκινικό Ινστιτούτο.

## Παραπομπές


## Πηγές
* 
* 

Κατηγορία:Έλληνες θεολόγοι
Κατηγορία:Μητροπολίτες Αιτωλίας και Ακαρνανίας
Κατηγορία:Μητροπολίτες Παροναξίας
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Ο Μαέστρος (ταινία)

***Ο Μαέστρος*** (πρωτότυπος τίτλος: ***Maestro***) είναι Αμερικανική βιογραφική ταινία του 2023 που βασίζεται στην σχέση του συνθέτη Λέοναρντ Μπερνστάιν και της γυναίκας του, Φελίσια Μοντεαλέγκρε. Σκηνοθετήθηκε από τον Μπράντλεϊ Κούπερ, ο οποίος έγραψε το σενάριο με τον Τζος Σίνγκερ, και παράχθηκε από τους Μάρτιν Σκορσέζε, Στίβεν Σπίλμπεργκ, Κούπερ, και πολλούς άλλους. Πρωταγωνιστεί ο Κούπερ ως ο Μπερνστάιν και η Κάρεϊ Μάλιγκαν ως η Μοντεαλέγκρε.

*Ο Μαέστρος* έκανε πρεμιέρα στο 80ο Διεθνές Φεστιβάλ Κινηματογράφου Βερολίνου στις 2 Σεπτεμβρίου του 2023, και έλαβε υποψηφιότητα για Χρυσό Λιοντάρι. Η ταινία κυκλοφόρησε σε περιορισμένους κινηματογράφους στις 22 Νοεμβρίου του 2023, πριν κυκλοφορήσει στο Netflix στις 20 Δεκεμβρίου. Έλαβε θετικά σχόλια από τους κριτικούς.

## Παραπομπές


## Εξωτερικοί σύνδεσμοι
*

Κατηγορία:Ταινίες του 2023
Κατηγορία:Ταινίες παραγωγής Amblin Entertainment
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες σε παραγωγή Μπράντλεϊ Κούπερ
Κατηγορία:Ταινίες σε παραγωγή Στίβεν Σπίλμπεργκ
Κατηγορία:Ταινίες σε παραγωγή Μάρτιν Σκορτσέζε
Κατηγορία:Ταινίες τοποθετημένες στον 20ο αιώνα
Κατηγορία:Ταινίες γυρισμένες στο Λος Άντζελες
Κατηγορία:Ταινίες γυρισμένες στη Μασαχουσέτη
Κατηγορία:Ταινίες γυρισμένες στη Νέα Υόρκη
Κατηγορία:Ταινίες του Netflix
Κατηγορία:Αμερικανικές ταινίες της δεκαετίας 2020
Κατηγορία:Ταινίες συσχετιζόμενες με ΛΟΑΤ
Κατηγορία:Αμερικανικές βιογραφικές ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές δραματικές ταινίες
Λυκάνθρωπος (αποσαφήνιση)

Ο όρος **Λυκάνθρωπος** μπορεί να αναφέρεται σε κάποιο από τα παρακάτω.

* Λυκάνθρωπος (φανταστικό πλάσμα)
* ''Ο λυκάνθρωπος'' (ταινία, 1941)
* ''Ο λυκάνθρωπος'' (ταινία, 2010)
* ''Λυκάνθρωπος'' (τηλεοπτικό αφιέρωμα)
Δενδιάτικα Παξών

Τα **Δενδιάτικα** είναι οικισμός στους Παξούς και την Περιφερειακή Ενότητα Κέρκυρας.

## Γενικά στοιχεία
Τα Δενδιάτικα βρίσκονται προς το βόρειο τμήμα του νησιού, δίπλα στις βορειοανατολικές ακτές του και σε υψόμετρο 30 μέτρα.  Απέχουν περίπου 8 χλμ. βορειοδυτικά από τον Γάιο και είναι δίπλα (δυτικά) στον Λογγό. Αναφέρονται επίσημα, μετά την Ένωση των Επτανήσων στην Ελλάδα, το 1866 στο ΦΕΚ 9Α - 28/01/1866 να προσαρτάται στον τότε δήμο Λακκιωτών. Σύμφωνα με το Σχέδιο Καλλικράτης ανήκουν στην κοινότητα Λογγού που υπάγεται στο Δήμο Παξών και σύμφωνα με την απογραφή 2011 έχουν 46 κατοίκους. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Μαδαγασκάρη (αποσαφήνιση)

Το όνομα **Μαδαγασκάρη** μπορεί να αναφέρεται σε κάποιο από τα παρακάτω.

* Μαδαγασκάρη (κράτος)
* ''Μαδαγασκάρη'' (ταινία)
Μάσκα (αποσαφήνιση)

Ο όρος **Μάσκα** μπορεί να αναφέρεται σε κάποιο από τα παρακάτω:

* *[[Μάσκα (θεατρικό είδος)|Μάσκα]]* (θεατρικό είδος)
* *[[Μάσκα (περιοδικό)|Μάσκα]]* (περιοδικό)
* *[[Η μάσκα]]* (ταινία)
Μαύρη ντάλια

Ο όρος **Μαύρη ντάλια** μπορεί να αναφέρεται σε κάποιο από τα παρακάτω.

* Η μαύρη ντάλια (ψευδώνυμο της Ελίζαμπεθ Σορτ)
* ''Η μαύρη ντάλια'' (ταινία)
Ιερομόναχος Παξών

Ο **Ιερομόναχος** είναι οικισμός στους Παξούς και την Περιφερειακή Ενότητα Κέρκυρας.

## Γενικά στοιχεία
Ο Ιερομόναχος βρίσκεται στο κεντρικό μέρος του νησιού, προς τα ανατολικά παράλιά του και σε υψόμετρο 140 μέτρων. Απέχει περίπου 3 χλμ. βορειοδυτικά από τον Γάιο την πρωτεύουσα του νησιού.

Αναφέρεται επίσημα ως ξεχωριστός οικισμός για πρώτη φορά το 1940 να προσαρτάται στην τότε κοινότητα Γαϊου. Σύμφωνα με το Σχέδιο Καλλικράτης ανήκουν στην κοινότητα Γαϊου που υπάγεται στο Δήμο Παξών και σύμφωνα με την απογραφή 2011 έχει 28 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Η μεγάλη των μπάτσων σχολή (αποσαφήνιση)

Ο τίτλος ***Η μεγάλη των μπάτσων σχολή*** μπορεί να αναφέρεται σε κάποιο από τα παρακάτω.

* ''Η μεγάλη των μπάτσων σχολή'' (ταινία)
* ''Η μεγάλη των μπάτσων σχολή'' (franchise)
Ο υπέροχος Γκάτσμπυ (αποσαφήνιση)

Ο τίτλος ***Ο υπέροχος Γκάτσμπυ*** μπορεί να αναφέρεται σε κάποιο από τα παρακάτω:

* *[[Ο υπέροχος Γκάτσμπυ]]* (μυθιστόρημα)
* *[[Ο υπέροχος Γκάτσμπυ (ταινία, 2013)|Ο υπέροχος Γκάτσμπυ]]* (ταινία, 2013)
Μετεωρίτης (αποσαφήνιση)

Ο όρος **Μετεωρίτης** μπορεί να αναφέρεται σε κάποιο από τα παρακάτω.

* Μετεωρίτης (ουράνιο σώμα)
* ''Μετεωρίτης'' (ταινία)
Πλάτανος Παξών

Ο **Πλάτανος**, παλαιότερα γνωστός ως **Φουντάνα**, είναι οικισμός στους Παξούς και την Περιφερειακή Ενότητα Κέρκυρας.

## Γενικά στοιχεία
Ο Πλάτανος βρίσκεται στο κεντρικό μέρος του νησιού σε υψόμετρο 130 μέτρων και απέχει περίπου 5 χλμ. βορειοδυτικά από τον Γάιο την πρωτεύουσα του νησιού. Αναφέρεται επίσημα για πρώτη φορά με την ονομασία *Φουντάνα* το 1879 στο ΦΕΚ 50Α - 25/07/1879 να προσαρτάται στον τότε  δήμο Λακκιωτών. Το 1955 με το ΦΕΚ 287Α - 10/10/1955 μετονομάστηκε σε Πλάτανος Σύμφωνα με το Σχέδιο Καλλικράτης ανήκει στην κοινότητα Μαγαζιών που υπάγεται στο Δήμο Παξών και σύμφωνα με την απογραφή 2011 έχει 99 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Παραπομπές


Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Μπόνι και Κλάιντ (αποσαφήνιση)

Το **Μπόνι και Κλάιντ** μπορεί να αναφέρεται σε κάποιο από τα παρακάτω.

* Μπόνι και Κλάιντ (εγκληματίες)
* ''Μπόνι και Κλάιντ'' (ταινία)
Νέα Σελήνη (αποσαφήνιση)

Ο όρος **Νέα Σελήνη** μπορεί να αναφέρεται σε κάποιο από τα παρακάτω.

* Νέα Σελήνη (φάση της Σελήνης)
* ''Νέα Σελήνη'' (μυθιστόρημα)
* ''Νέα Σελήνη'' (ταινία)
Νώε (αποσαφήνιση)

Το όνομα **Νώε** μπορεί να αναφέρεται σε κάποιο από τα παρακάτω.

* Νώε (βιβλικό πρόσωπο)
* ''Νώε'' (ταινία)
Το ξεκαθάρισμα

Ο τίτλος **Το ξεκαθάρισμα** μπορεί να αναφέρεται σε κάποιο από τα παρακάτω.

* ''Το ξεκαθάρισμα'' (ταινία, 1981)
* ''Το ξεκαθάρισμα'' (ταινία, 1986)